Document ID: 31996R2149

31996R2149
L 288/14
JURNALUL OFÍCIAL AL UNIUNII EUROPENE
REGULAMENTUL (CE) NR. 2149/96 AL COMISIEI
din 8 noiembrie 1996
de modificare a Regulamentului (CE) nr. 716/96 de adoptare a unor măsuri excepționale de susținere pentru piața cărnii de vită din Regatul Unit
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CEE) nr. 805/68 al Consiliului din 27 iunie 1968 privind organizarea comună a pieței în sectorul cărnii de vită și mânzat (1), astfel cum a fost modificat ultima dată prin Regulamentul (CE) nr. 1997/96 (2), în special articolul 23,
întrucât Regulamentul (CE) nr. 716/96 al Comisiei din 19 aprilie 1996 (3), astfel cum a fost modificat ultima dată prin Regulamentul (CE) nr. 1974/96 (4), autorizează achiziția de animale în vârstă de peste 30 de luni care au fost ținute în exploatațiile din Regatul Unit timp de cel puțin trei luni în vederea sacrificării și distrugerii; întrucât, în urma experienței acumulate în aplicarea măsurilor de sacrificare în discuție, perioada în care animalele trebuie să fie ținute în exploatații trebuie să fie mai mare;
întrucât măsurile prevăzute de prezentul regulament sunt conforme cu avizul Comitetului de gestionare a cărnii de vită și mânzat,
ADOPTĂ PREZENTUL REGULAMENT:
Articolul 1
La articolul 1 alineatul (1) din Regulamentul (CE) nr. 716/96, perioada de „trei luni” se înlocuiește cu „șase luni”.
Articolul 2
Prezentul regulament intră în vigoare în a treia zi de la data publicării în Jurnalul Oficial al Comunităților Europene.
Prezentul regulament se aplică animalelor achiziționate din a treia zi de luni de la data publicării.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 8 noiembrie 1996.

Labels: 18
17
6